Oorlog Klimaat verhoog | Die Vryburger
Die DA se Anthony Benadie het ‘n kriminele klag gele van intimidasie teen die ANCYL se waarnemende President Robert Lamola. In antwoord hierop het die ANCYL by monde van Magdalene Moonsamy gese dat dit die DA is wat Suid-Afrika in ‘n burgeroorlog gaan dompel, aangesien hulle weier om hulle grond oor te dra aan “die armes”. Sy het bygevoeg dat hulle (ANCYL) nie gyselaar gehou sal word deur ‘n minderheid wat “die armste van die armes” onderdruk nie.
Die ANC het klaarblyklik besluit om die ANCYL en Lamola stilweg te steun in hierdie oorlog dreigemente.
Ook Afriforum het aangekondig dat hulle ‘n klag van haatspraak teen Lamola gaan le. Die Vryburger het Vrydag berig dat Afriforum besoek afgele het by Lamola en bekommerd en bang daar weg is. Dit blyk nou die doel van Afriforum se besoek was om Lamola te versoek om verskoning te vra vir sy uitlatings. Lamola kon nie oortuig word om verskoning te vra nie. Volgens Cornelius Jansen van Rensburg van Afriforum is Lamola nie “’n idioot soos Malema nie”, wat die indruk by sommiges laat dat Afriforum nie opgewasse was vir die ANCYL nie.
Die Boere-Afrikaner Volksraad het in ‘n verklaring die ANC-regering verantwoordelik gehou vir die oorlogsklimaat wat tans heers, aangesien die ANC geen belangstelling toon in die vreedsame oplossing wat die Boere-Afrikaner Volksraad aanbied nie. “As daar ‘n rasse-oorlog in Suid-Afrika uit breek, met die gevolglike ekonomiese ineenstorting, sal dit die ANC se skuld wees.” Lui die verklaring.
Onlangs het die Verkennersbeweging van Suid-Afrika by monde van sy President, mnr. Ben Geldenhuys aangedui dat die beweging regsadvies inwin oor die moontlikheid om Anthony Benadie te voeg tot die klag van volksmoord wat teen die ANC gele is in Den Haag, aangesien Benadie die volksmoord ontken. Dit kan ‘n verklaring wees van Benadie se buite karakter optrede om nou Lamola aan te kla.
7 thoughts on “Oorlog Klimaat verhoog”
Sarel Roets June 27, 2012 at 12:59 pm
Dit wil vir my voorkom asof die Vryburger Afriforum en die Volksraad en Verkennerbeweging teen mekaar afspeel.
Ek dink dis tragies en onverantwoordelik dat die Vryburger in hierdie uiters sensitiewe en onstuimige tyd volksgenote so teenoor mekaar stel. Die tyd vir afguns en oppervlakkige verskille is verby en die wat dit koester mag dalk aandadig wees in die vernietiging van ons volk.
Alhoewel daar altyd meningsverskille sal wees, kan ons nie meer die luuksheid van tweedrag en afguns bekostig nie. Ek verwag van ons volk se leiers om groot genoeg te wees om in ‘n tyd soos hierdie eie wil en ego eenkant te skuif ter wille ons oorleweing.
Die vyand is die ANC en sy kaders, nie volksgenote nie.
Albert June 28, 2012 at 1:05 pm
Ek kan nie die nut insien waarom Afriforum wou he Lamola moet verskoning vra nie.
In die eerste plek was die kaanse van die begin of ‘n ronde nul dat hy om verskoning sou vra, so hulle sou druipstert daar wegloop.
In die tweede plek, indien hy sou omverskoning vra, wat dan ?
Een ding is seker, indien Lamola die indruk gekry het dat hy die ronde gewen het, en dit lyk my hy het, dan het Afriforum baie skade gedoen en sal Lamola net nog meer sekerheid he dat hy die oorhand het om die wittes te gaffel.
Awie Warrington June 28, 2012 at 1:29 pm
Hierdie gebeure en wat nog gaan gebeur is lankal voorspel. Hetsy heersende volksmoord op wit boere of die grondroof wat dreigend is en sekerlik gaan gebeur, dis alles die gevolg van wittes wat oorgegee het 20 jaar plus terug en seker nog steeds bely oor die onreg van Apartheid. Lynreg kan jy maar Zimbabwe se geskiedenis die afgelope 10 tot 20 jaar as voorbeeld neem. Net hier is dit veel erger as Zim en gaan die witman se situasie wat alreeds donker is nog veel donkerder word. Daar is dus net een van 2 opsies bly en baklei, verdedig hoe dit ookal sy…. of gly. Sekerlik gaan wittes ook dit moeilik vind om te vlug sodra hierdie ANC jeug hordes tot volle aanslag oorgaan en die land na anargie ontaard. Die polisie en seker die weermag sal seker ook so min as moontlik doen om wittes ooral te beskerm. Ongelukkig besef die DA en “verligte” wittes nie die erns van al die waarskuwings van die sogenaamde “regses” nie.
Gerhard June 28, 2012 at 5:29 pm
Sarel, volksgenote word nie teen mekaar afgespeel nie. Jy weet net so goed soos soveel ander, Solidariteit en afriForum is nie Selfbeskikking goedgesind nie. Hulle hou van hierdie choas, want hulle maak n baie goeie lewe uit die vrees van ons mense. Ek kan dink jy sit persoonlik in n moeilike situasie, omdat jy n voorstaander is van n Volkstaat en selfbeskikking, maar dat mense na aan jou wel nie so voel nie. Die feit bly staan, wat het Solidariteit en AfriForum gedoen om die VVK se verkiesing te ondersteun en te bevorder? Wat het hulle nie met Radio Pretoria gemaak nie? Waaroor gaan dit op die ou-end, om die organisasie te versterk, BINNE hierdie bestel. Ons is seker self nie die beste/grootste pelle nie, maar tenminste veg ons vir dieselfde doel, Selfbeskikking. Die res is nie “my mense” nie, tot hulle saam my veg, is hulle vir my maar net mense!
Sarel Roets June 29, 2012 at 11:55 pm
Ek neem aan dis Gerhard Kotze aan die woord. Toevallig sit ek toe aan huis van die “persoon wat na aan my is” toe ek jou kommentaar lees. Ek vra hom toe sommer reguit.
“streef jy Vryheid na?”
Sy antwoord: “JA”
Ek vra toe wat hy onder vryheid verstaan.
“Eie regering in ‘n eie grondgebied.”
Hoe sien jy moet hierdie vryheid verwensenlik word?
“Ons grootste uitdaging is dat die breer Afrikaner bevolking eers hul Afrikanerskap moet herontdek eers dan kan mens die vryheidsideaal by hul kweek. Daarna sal Afrikaner selfbeskikking van nature kom. Mens kan nie die kar voor die perde span nie”
My grootste frustrasie is dat sekere “regse” groeperinge die woorde vryheid en vryheidsgesindes gekaap het. Daar is selfs deesdae mense wat reken Orania het ‘n verwronge idee van vryheid?!? Ek reken dat elkeen seker maar vir homself kan besluit of hy vryheidsgesind is of nie. Elkeen kan ook seker maar self besluit watter roete oor die berg gevolg moet word om vryheid te verkry.
Laastens, Gerhard. Wat baat dit om alewig oor Solidariforum te kerm en kla terwyl die ANC bykans daagliks boere op plase vermoor. Die ANC is die vyand! Dis nou maklik om Afriforum as bang en lafhartig uit te beeld, maar watse direkte konfrontasie het enige ander groep met Lamola gehad? Miskien moet iemand eerder SY tafel gaan omgooi. Dit sal mos ‘n bewys van dapperheid wees.
A. Pellencin July 1, 2012 at 7:21 pm
Kry vir julle iemand wat kan spel asseblief. Ek stem andersins grootliks saam met wat julle voel. A.P.
Pierre August 13, 2012 at 7:27 pm
Kom ons werk liewer vir “eendrag” en vermy dinge wat tweedrag onder ons saai. Ons eind doel behoort dieselfde te wees. Groete aan u almal en hou goeie moed. Ons sal oorwin.